

**LIETUVOS RESPUBLIKOS ŪKIO MINISTRAS**

**ĮSAKYMAS**

**DĖL LIETUVOS RESPUBLIKOS ŪKIO MINISTRO 2016 M. sausio 4 D. ĮSAKYMO NR. 4-1 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „mokslinių tyrimų, eksperimentinės plėtros ir inovacijų skatinimas“ priemonės nr. 01.2.1-lvpa-v-842 „INOGEB lt“ projektų finansavimo sąlygų aprašo nr. 1 patvirtinimo“ PAKEITIMO**

2018 m. lapkričio 8 d. Nr. 4-690

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-842 „Inogeb LT“ projektų finansavimo sąlygų aprašą, patvirtintą Lietuvos Respublikos ūkio ministro 2016 m. sausio 4 d. įsakymu Nr. 4-1 „Dėl 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-842 „Inogeb LT“ projektų finansavimo sąlygų aprašo patvirtinimo“:

1. Pakeičiu 31 punktą ir jį išdėstau taip:

„31. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas Projektų taisyklėse nustatyta tvarka, nepažeidžiant Projektų taisyklių 213.1 ir 213.5 papunkčiuose nustatytų terminų.“

1. Pakeičiu 32 punktą ir jį išdėstau taip:

„32. Projekto veiklos turi būti vykdomos Lietuvos Respublikoje arba kitose ES valstybėse narėse, jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projekto veiklos vykdomos ne Lietuvos Respublikoje, tokių veiklų išlaidos neturi viršyti 15 proc. projekto tinkamų finansuoti išlaidų sumos. Projekto veiklų vykdymo vieta yra laikoma vieta, kurioje projekto veiklą vykdo projektą vykdantis personalas, kaip jis apibrėžtas Rekomendacijose dėl projektų išlaidų atitikties Europos Sąjungos struktūrinių fondų reikalavimams (toliau – projektą vykdantis personalas) (Šis Aprašo punktas taikomas visoms projekto veikloms, išskyrus reprezentacijai skirtas projekto veiklas).“

1. Papildau 321 punktu:

„321. Reprezentacijai skirtos projekto veiklos turi būti vykdomos Lietuvos Respublikoje arba ne Lietuvos Respublikoje (kitose ES valstybėse narėse ir ne ES teritorijoje), jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai.“

1. Pakeičiu 1 priedo 8.1 papunktį ir jį išdėstau taip:

|  |  |  |  |
| --- | --- | --- | --- |
| „8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projektas atitinka bent vieną iš šių sąlygų:8.1.1. iš ERPF ir SF bendrai finansuojamo projekto veiklų, vykdomų ne Lietuvos Respublikoje, bet ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos;8.1.2. iš ESF bendrai finansuojamo projekto veiklos vykdomos: 8.1.2.1. ES teritorijoje;8.1.2.2. ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše;8.1.3 vykdomos techninės paramos projektų veiklos.  | Projekto veiklų vykdymo teritorija turi atitikti Aprašo 32 ir 321 punktuose nustatytus reikalavimus. Informacijos šaltinis – paraiška.“ |  |  |

Energetikos ministras,

pavaduojantis ūkio ministrą Žygimantas Vaičiūnas

Parengė

Lietuvos Respublikos ūkio ministerijos Europos Sąjungos

paramos koordinavimo departamento

Struktūrinės paramos valdymo skyriaus

vyriausioji specialistė

Edita Rudakaitė-Šaukštel